**Планнан тыш тикшерүләр үткәрү өчен нигезләр**

**2021 елның 1 июленнән «Россия Федерациясендә дәүләт контроле (күзәтчелеге) һәм муниципаль контроль турында» 2020 елның 31 июлендәге 248-ФЗ номерлы федераль закон (алга таба – 248-ФЗ номерлы федераль закон) үз көченә керде.**

248-ФЗ номерлы федераль законның 59 статьясы нигезендә гражданнар һәм оешмаларның мөрәҗәгатьләре (гаризалары) контроль (күзәтчелек) органы тарафыннан карау өчен түбәндәге очракларда кабул ителә:

1) мондый мөрәҗәгатьләр (гаризалар) гражданнар һәм оешмалар яисә аларның вәкаләтле вәкилләре тарафыннан турыдан-туры контроль (күзәтчелек) органына гражданинның шәхесен таныклаучы документны шәхсән күрсәтеп, ә гражданин яисә оешма вәкиле өчен аның вәкаләтләрен раслаучы документны күрсәтеп тапшырылган очракта;

2) мондый мөрәҗәгатьләр (гаризалар) гражданнар һәм оешмалар тарафыннан гариза бирүчегә идентификацияләү һәм аутентификацияләү уздырылганнан соң, дәүләт һәм муниципаль хезмәтләрнең бердәм порталында бердәм идентификация һәм аутентификация системасы ярдәмендә тапшырылган очракта;

3) гражданнар һәм оешмалар тарафыннан мондый мөрәҗәгатьләрне (гаризаларны) башка төрле ысул белән тапшырылган очракта, – контроль (күзәтчелек) органының вазыйфаи заты тарафыннан гражданинның шәхесен һәм оешма вәкиленең вәкаләтләрен билгеләү һәм аларны раслау буенча чаралар күрелгәннән соң.

 Электрон документ формасындагы мөрәҗәгатьтән тыш, гариза бирүче язма рәвештә дә мөрәҗәгать итә ала: корреспонденцияне кабул итү һәм җибәрү өчен: 420111, Казан шәһәре, Б. Красная ур., 15/9.